Poslovna etika (priprema za predavanja)

Prvo predavanje

Moral čini skup verovanja prvog reda o ispravnosti ili neispravnosti ponašanja, odnosno o tome šta je zlo, a šta dobro.

Etika je skup verovanja drugog reda o moralnim verovanjima. Ona je promišljanje o moralnim postupcima.

Metaetika je skup stavova o postupanjima, moralnim verovanjima I etičkim verovanjima, tj. njihova filozofska analiza I opravdanje.

Šta neko ponašanje čini moralnim?

Tri su nužna uslova interpretiranja nekog ponašanja kao moralnog, a to su:

1/ postojanje porekla, kao sveukupnog konteksta

2/ postojanje ljudske volje (motivacije), kao spremnosti na delovanje, ali I slobode kao nužnog preduslova da bi se neka radnja mogla posmatrati sa aspekta moralnosti. Naime, gde je prinuda, tu nema osnova da se neko ponašanje ceni sa moralnog aspekta

3/ postojanje zla u svetu, u smislu bilo pretnje bilo izazova kojem se valja odupreti.

Postupanje je moralno neispravno ako se njime ili njegovim dostižnim spoznajnim posledicama nanosi bilo kakva vrsta nepopravljive štete, svima ili samo onima koji su relevantno uključeni u izvršenje tog čina, nezavisno od izvršitelja.

Svi ostali postupci se interpretiraju kao moralno dopušteni.

Poslovna etika je etika struka, kao deo primenjene etike, koja je deo normativne etike. Kao takva, ona opisuje stanje, objašnjava I propisuje. Bavi se svim elementima moralnosti vezanim uz sferu ekonomije, privrede I poslovanja.

Poslovna etika ima 4 nivoa bavljenja:

a/ opšta teorija ekonomske pravde

b/ teorija ekonomske pravde vezana za konkretan tip ekonomskog sistema

c/ moralni problemi vezani za korporativno delovanje

d/ proučavanje konkretnih slučajeva etičkih kodeksa

Problem poslovne etike možemo skraćeno definisati kao “profit” ili “pravda”

Kako izgledaju standardni problemi Poslovne etike?

1/ Koja je odluka bolja sa aspekta poslovanja

2/ Koja je odluka bolja sa pravnog aspekta

3/ Koja je odluka bolja sa moralnog aspekta

4/ Koja je odluka bolja sa aspekta šireg kruga nosilaca interesa (radnika, prirodne sredine, lokalne I šire društvene zajednice…)

Neka od mpgućih pravila u konfliktnim situacijama:

-Ako postoji sukob između etike I zakona , učini ono što ti zakon nalaže

-Ako postoji sukob između etike I poslovanja, učini ono što profit nalaže

-Ako postoji sukob između zakona I poslovanja, učini a/ što ti zakon nalaže, b/ što ti profit nalaže

Hijerarhija ovih vrednosti nije zadana I u konfliktnim situacijama nije lako odlučiti. Ona može biti:

-zakon, profit, moral

-profit, zakon, moral

-moral, zakon, profit

Ključni problem poslovne etike, prema istraživanjima su:

a/ podmićivanje

b/ prinuda ( pretnja)

c/ obmanjivanje

d/ krađa

e/ diskriminacija

Neki od razloga obnovljenog interesovanja za Poslovnu etiku, svakako leže u:

* Globalizaciji koja sa sobom nosi niz promena, između ostalog, I u rasporedu radne snage. Naime dolazi do gašenja preduzeća, ukidanja radnih mesta I seljenja pogona u države u kojima je radna snaga znatno jeftinija. Time se prouzrokuje čitav niz problema, između ostalog, I etičke prirode ( tako, npr. da li je moralno eksploatisati radnu snagu u nerazvijenim zemljama, što se čini do nivoa robovske zavisnosti, posebno kada se u izrabljivanje uključuju I deca…da li je moralno radnike svojih matičnih država ostaviti bez posla, usled čega mogu nastajati I geografski disbalansi nerazvijenosti…)
* Novim tehnologijama, poput internet tehnologija,( koje otvaraju dileme kao što su internet kontrola radnika, da li je I do kog stepena ona etična), novih industrijskih tehnologija koje otvaraju pitanja zagađenja okoline, ev. Ekoloških problema neravnoteže ekoloških Sistema I td.
* Afirmaciji korporacija, njihovom rastu, gde se nameću pitanja odnosa među svim nosiocima interesa, kako internim, tako I eksternim…

Postavlja se pitanje koji su osnovni zadaci poslovne etike?

1/ ona treba da pruži pregledni prikaz moralne prakse u poslovanju (opisuje I objašnjava)

2/ kreira etički kodeks struka, kao skup etičkih normi moralne ispravnosti u standardnim poslovnim situacijama (normira)

3/ utemeljuje načine primene etičkih kodeksa na konkretne situacije:

* Kršenja moralnih normi
* Promena moralnih normi, kao reakcija na promenjene okolnosti,

- Pojava novih normi, vezano za pojavu novih načina poslovanja (npr. pojava novih materijala, novih tehnika proizvodnje…

Predmet poslovne etike su:

1/ Pitanja moralne odgovornosti I čoveka kao člana preduzeća-prema sebi, prema kolegama na poslu, okruženju, zajednici

2/ Pitanja uspostavljanja moralnog subjektiviteta preduzeća-unutar preduzeća, prema okruženju, akcionarima, kupcima

3/ Pitanja društveno-socijalne odgovornosti preduzeća-poštovanje potreba okruženja u kojem deluje

Determinante subjektivnog standarda moralnog ponašanja

U traženju odgovora na pitanje koji pojmovi/vrednosti/kategorije ispunjavaju sadržaj, odnosno opisuju sadržaj subjektivnog/individualnog standarda moralnog ponašanja, zaključujemo da su to:

-lični ciljevi

-lične norme, pravila ponašanja

-lična verovanja

-lične vrednosti, tj. savest

Pod savešću se podrazumeva sposobnost rasuđivanja o moralnosti neke radnje, koju sposobnost, prati skup vrednosti, osećaja I raspoloženja da se određena radnja obavi, ili ne. Savest ima svako racionalno biće, u meri u kojoj je racionalno (razumno).

 Socijalizacijom se usvajaju, internalizuju, moralne norme, I tako nastaje savest.

Na pitanje šta sve utiče ili determiniše subjektivni standard moralnog delovanja, odgovor treba tražiti u:

1/ religijskoj/kulturnoj tradiciji, odnosno nasleđu

2/ ekonomsko-društvenom okruženju

3/ podsvesnom elementu koji utiče na kreiranje savesti, a to je strah od kazne.

U samoj istoriji problema savesti, nailazimo na različite teorije, koje se mogu svesti u četiri osnovne vrste:

1/ savest se shvaća kao saučesništvo u Božanskom (hrišćanska tradicija, posebno kod Tome Akvinskog, Martina Luthera)

2/ savest se posmatra u funkciji autonomnog uma, kod Kanta. Naime, u skladu sa tim, bez iskustva se ne može doći do konkretnih saznanja, ali subjektivne moći(sposobnosti), čine iskustvo mogućim..(Primer Njutna I jabuke)

3/ savest kao proizvod društveno-vaspitnog određenja (Locke)

4/ savest je rezultat moralnog konflikta (Frojd). Naime, super-ego sudi egu, kao što su nekad činili roditelji

Etička perspektiva polazi od moralnih vrednosti: poštenja, pravde,pouzdanosti, poverenja,prava I dužnosti, svega onoga što se može označiti kao “dobro” ili “ispravno”u moralnom smislu.

Poslovna perspektiva polazi od ekonomskih vrednosti:koristi, dobiti, troškova, cene, efikasnosti I konkurencije.

Mesto susreta ove dve perspective, tj moralnog kriterijuma I kriterijuma ekonomske efikasnosti, može se označiti kao predmet razmatranja poslovne etike

Ako se ne vodi računa o poslovnoj etici, tada je osnovni kriterijum delovanja profit, što za sobom neminovno povlači negativne posledice, od kojih su neke:

-korišćenje najjeftinije opreme I postrojenja

-zapošljavanje radnika uz minimalnu zaradu

-otsustvo socijalne I penzione pomoći

-otsustvo brige za okolinu

-nepošten pristup marketing

-varanje konkurencije

Poslovna etika je osnova za izgradnju poverenja I za dugoročni uspeh u poslovanju.

Istorijski razvoj poslovne etike

60-ih godina dvadesetog veka postavljaju se pitanja:

-prava radnika na odg. zaradu

-zadovoljavajućih uslova rada

-korektnosti u poslovnim uslovima

-građanskih prava

-zaštite okoline

Od 70-ih godina poslovna etika postaje područje akademskog istraživanja, ulazi u univerzitete kao izborni predmet

Od 80-ih godina prisutna je u evropskom obrazovnom sistemu kao “etika u preduzetništvu”

Od 1980-1995. Održavaju se konferencije, seminari, izdaju se publikacije I formira European Business Network, sačinjavaju etički kodeksi

Od 1995, deo je modernog poslovanja preduzeća, I povećanog interesovanja šire javnosti